Firefighter

"Firefighter" (בעברית: "כבאי") הוא סינגל שהוקלט על ידי הזמרת הגאורגית נוצה בוזלאדזה. את השיר הוציאה ב-11 במרץ 2024 חברת התקליטים סטופ טוקינג. נכתב על ידי אדה סקיטקה ודרקו דימיטרוב, ונבחר לייצג את גאורגיה באירוויזיון 2024, שהתקיים במאלמה שבשוודיה.

== רקע ==
"Firefighter" נכתב על ידי אדה סקיטקה ודרקו דימיטרוב.<ref></ref> ב-6 במרץ נחשף שמו על ידי בוזלאדזה,<ref></ref> ורק לאחר חמישה ימים יצא לאור באופן רשמי.<ref></ref> יחד עם פרסומו עלה ליוטיוב הווידאו קליפ הרשמי שלו בבימויו של זאזא אורשווילי.<ref></ref>

== תחרות הזמר של האירוויזיון ==
=== בחירה פנימית ===
ב-15 בספטמבר 2023 אישר תאגיד השידור הגאורגי, Sakartvelos Sazogadoebrivi Mauts'q'ebeli (GPB), את השתתפות המדינה באירוויזיון 2024.<ref></ref> ב-12 בינואר 2024 נחשף כי בוזלאדזה נבחרה לייצג את המדינה בתחרות.<ref></ref> למחרת החל תהליך יצירת השיר.<ref name="about"></ref> עד אמצע פברואר נודע כי דרקו דימיטרוב השתתף בכתיבתו של "Firefighter".<ref></ref> ב-6 במרץ נחשף שמו על ידי בוזלאדזה ורק לאחר חמישה ימים יצא לאור באופן רשמי. יחד עם פרסומו עלה ליוטיוב הווידאו קליפ הרשמי שלו בבימויו של זאזא אורשווילי.

=== קידום ===
כחלק מקידום השיר לקראת התחרות אישרה בוזלאדזה את השתתפותה ב-PrePartyES במדריד ב-30 במרץ, במסיבת האירוויזיון של לונדון ב-7 באפריל ובקונצרט האירוויזיון באמסטרדם ב-13 באפריל.<ref></ref><ref></ref> ב-21 במרץ ביצעה את "Firefighter" במהלך משחק כדורגל בין גאורגיה ללוקסמבורג, שנערך כחלק מהיורו 2024 בטביליסי.<ref></ref>

=== באירוויזיון ===
נוצה בוזלאדזה בעת החזרה הגנרלית לגמר אירוויזיון 2024.
נוצה בוזלאדזה בעת החזרה הגנרלית לגמר אירוויזיון 2024.
גאורגיה שובצה להשתתף בחלקו השני של חצי הגמר השני, שהתקיים ב-9 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. גאורגיה הופיעה כמדינה ה-11, אחרי סן מרינו ולפני בלגיה.

הופעתה של בולאדזה נפתחת כשהיא עומדת על ריבוע מוגבה במרכז הבמה. היא לובשת שמלה, נועלת מגפיים ועוטה כפפות – כל הפריטים בצבע זהב. כשהבית הראשון מתחיל מוחלף צבע המסך המרכזי לאדום, ובמרכזו מעגל. תנועת ידיה של בוזלאדזה מסונכרנות עם המוקרן במסך, כך שנראה כאילו יוצאת מידיה להבות אש. בקטע המחבר בין הבית לפזמון הראשון עולים לבמה ארבעה רקדנים גברים, שלבושים בחליפות שחורות. בפזמון מוקרן שוב המעגל, הפעם כשיוצא ממנו אש. בנוסף, מכל צד של הצורה מופיעים פניה של בוזלאדזה, המבצעת את מילות השיר. בקטע האינסטרומנטלי עוברת בוזלאדזה לרקוד, כשלאורך הבמה מופעלים כל תותחי האש והלהביורים. המשך ההופעה זהה לחלקיה הקודמים. היא מסתיימת כשבוזלאדזה עומדת על במה גבוהה בהרבה מזו בהתחלה.<ref></ref> בסוף המופע הוכרז כי גאורגיה סיימה את הערב בין עשר המדינות, שהעפילו לשלב הגמר. מאוחר יותר התברר כי היא דורגה במקום השמיני עם 54 נקודות. זו הייתה הפעם הראשונה מאז אירוויזיון 2016 שגאורגיה העפילה לגמר.

זמן קצר לאחר שידור חצי הגמר השני נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. גאורגיה הוגרלה ל"בחירת ההפקה".<ref></ref> ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. גאורגיה שובצה כהופעה ה-24, אחרי קרואטיה ולפני צרפת.<ref></ref> "Firefighter" הגיע למקום ה-21 בגמר עם 34 נקודות; 15 נקודות מהשופטים, ו-19 נקודות מהקהל.

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך
! scope="col" | פורמט
! scope="col" | חברת התקליטים
|-
! scope="row" | עולם
| 11 במרץ 2024
| הורדה דיגיטלית הזרמת מוזיקה
| סטופ טוקינג מיוזיק גרופ
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי גאורגיה באירוויזיון
קטגוריה:שירים באנגלית